Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีฟื้นตัวเช้าน …
31 ต.ค. 2561

MARKET MONITOR
สรุปภาพตลาดในช่วงเช้า: ดัชนีฟื้นตัวเช้านี้เปิดตลาดโดดขึ้นกว่า 13 จุด ก่อนแกว่งตัวออกข้าง ก่อนปิดที่ระดับดัชนี 1,652.06 จุด ด้วยมูลค่าซื้อขายราว 2.05 หมื่นล้านบาท หนุนด้วยการปรับตัวขึ้นของหุ้นกลุ่มพลังงาน (ENERG) และกลุ่มขนส่งและโลจิสติกส์ (TRANS) เป็นหลัก
มุมมองตลาดช่วงบ่าย: ดัชนีขยับตัวรีบาวด์ ขึ้นทดสอบแนวต้าน GAP ที่ 1,655 จุด เช้านี้ และมีสัญญาณบวก จากการกลับขึ้นไปยืนเหนือเส้นค่าเฉลี่ยเคลื่อนที่ 5 วัน ในรอบกว่า 3 สัปดาห์ ลุ้นการปิดเหนือแนวต้าน GAP 1,655 จุด เพื่อขยับทดสอบแนวต้านถัดไปที่ 1,665 จุด
กลยุทธ์ในช่วงบ่าย: นักเก็งกำไร เทรดดิ้งในกรอบ 1,630 -1,665 จุด ลุ้นการฟื้นตัวต่อ จับตาระดับแนวต้าน 1,655 จุด (GAP) หากผ่านได้มีแนวต้านถัดไปที่ 1,665 จุด (Horizontal Line) ทั้งนี้กำหนดขยับจุด Stop Loss รอบนี้หากปิดหลุด 1,630 จุด
Point of View
เริ่มยืนแนวรับ ลุ้นกลับตัว !!!
เลือก LH หลังจากปรับตัวลงกว่า 20% จากจุดสูงสุด จนราคาล่าสุด ทดสอบแนวรับ Horizontal Line ที่มีนัยสำคัญ บวกกับเครื่องมือ Modified Stochastic เริ่มฟื้นตัวจาก Oversold Zone ฉะนั้น ลุ้นการรีบาวด์จากแนวรับกลับขึ้นไป โดยมีแนวต้านคาดหวังที่ 11.60 บ. และ 12.20 บ. ตามลำดับ อย่างไรก็ดี หากวกกลับถอยหลุด 10.00 บ. Stop Loss ออกก่อน